CELEX: 62020TN0338
Language: da
Date: 2020-05-27 00:00:00
Title: Sag T-338/20: Sag anlagt den 27. maj 2020 — KI mod eu-LISA

24.8.2020   
            
            
               DA
            
            
               Den Europæiske Unions Tidende
            
            
               C 279/42
            
         
      Sag anlagt den 27. maj 2020 — KI mod eu-LISA
      (Sag T-338/20)
      (2020/C 279/55)
      Processprog: engelsk
      
         Parter
      
      
         Sagsøger: KI (ved advokaterne L. Levi og M. Vandenbussche)
      
         Sagsøgt: Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA)
      
         Sagsøgerens påstande
      
      
                  —
               
               
                  Annullation af afgørelsen af 15. juli om at omplacere sagsøgeren til en anden stilling.
               
            
                  —
               
               
                  Om fornødent annullation af afgørelsen af 17. februar 2020 om afslag på sagsøgerens ansøgning.
               
            
                  —
               
               
                  Sagsøgte tilpligtes at betale erstatning for det af sagsøgeren lidte tab, som er opgjort til 10 000 EUR.
               
            
                  —
               
               
                  Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at afgørelsen fra den administrative direktør af 25. juni 2019, bekræftet og suppleret ved afgørelsen fra den administrative direktør af 29. august 2019, er ulovlig, for så vidt som den tilsidesætter kravene om en retfærdig og gennemsigtig sammenligning af fortjenester, princippet om forbud mod forskelsbehandling, chartrets artikel 41 og tjenestens interesse.
               
            
                  2.
               
               
                  Andet anbringende om, at afgørelsen om omplacering åbenbart tilsidesætter tjenestens interesse og princippet om ansættelse i en tilsvarende stilling.
               
            
                  3.
               
               
                  Tredje anbringende om tilsidesættelse af retten til at blive hørt, af begrundelsespligten og af chartrets artikel 41.
               
            
                  4.
               
               
                  Fjerde anbringende om tilsidesættelse af omsorgspligten og af chartrets artikel 31, stk. 2, af tjenestemandsvedtægtens artikel 1e og af direktiv 2003/88/EF om visse aspekter i forbindelse med tilrettelæggelse af arbejdstiden samt af princippet om forbud mod forskelsbehandling.